CELEX: 62007CA0222
Language: da
Date: 2009-03-05 00:00:00
Title: Sag C-222/07: Domstolens dom (Anden Afdeling) af 5. marts 2009 — Unión de Televisiones Comerciales Asociadas (UTECA) mod Administración General del Estado (anmodning om præjudiciel afgørelse fra Tribunal Supremo, Spanien) (Anmodning om præjudiciel afgørelse — artikel 12 EF — forbud mod forskelsbehandling på grundlag af nationalitet — artikel 39 EF, 43 EF, 49 EF og 56 EF — grundlæggende friheder sikret ved EF-traktaten — artikel 87 EF — statsstøtte — direktiv 89/552/EØF — udøvelse af tv-radiospredningsvirksomhed — tv-selskabers forpligtelse til at afsætte en procentdel af driftsindtægterne til præfinansiering af europæiske spille- og tv-film, hvoraf 60 % skal gå til produktioner, hvis originalsprog er et af de officielle sprog i Spanien, og som for størstepartens vedkommende produceres af den spanske filmindustri)

1.5.2009   
            
            
               DA
            
            
               Den Europæiske Unions Tidende
            
            
               C 102/4
            
         Domstolens dom (Anden Afdeling) af 5. marts 2009 — Unión de Televisiones Comerciales Asociadas (UTECA) mod Administración General del Estado (anmodning om præjudiciel afgørelse fra Tribunal Supremo, Spanien)
   (Sag C-222/07) (1)
   
   (Anmodning om præjudiciel afgørelse - artikel 12 EF - forbud mod forskelsbehandling på grundlag af nationalitet - artikel 39 EF, 43 EF, 49 EF og 56 EF - grundlæggende friheder sikret ved EF-traktaten - artikel 87 EF - statsstøtte - direktiv 89/552/EØF - udøvelse af tv-radiospredningsvirksomhed - tv-selskabers forpligtelse til at afsætte en procentdel af driftsindtægterne til præfinansiering af europæiske spille- og tv-film, hvoraf 60 % skal gå til produktioner, hvis originalsprog er et af de officielle sprog i Spanien, og som for størstepartens vedkommende produceres af den spanske filmindustri)
   2009/C 102/05
   Processprog: spansk
   
      Den forelæggende ret
   
   Tribunal Supremo
   
      Parter i hovedsagen
   
   
      Sagsøger: Unión de Televisiones Comerciales Asociadas (UTECA)
   
      Sagsøgt: Administración General del Estado
   
      Procesdeltagere: Federación de Asociaciones de Productores Audiovisuales, Radiotelevisión Española (RTVE) og Entidad de Gestión de Derechos de los Productores Audiovisuales (Egeda)
   
      Sagens genstand
   
   Anmodning om præjudiciel afgørelse — Tribunal Supremo — fortolkning af artikel 12 EF, artikel 87, stk. 3, EF og artikel 3, stk. 1, i Rådets direktiv 89/552/EØF af 3. oktober 1989 om samordning af visse love og administrative bestemmelser i medlemsstaterne vedrørende udøvelse af tv-radiospredningsvirksomhed (EFT L 298, s. 23) — tv-selskabers forpligtelse til at afsætte en procentdel af driftsindtægterne til forfinansiering af europæiske spille- og tv-film, hvoraf 60 % skal gå til spansksprogede produktioner, som for størstepartens vedkommende produceres af den spanske filmindustri
   
      Konklusion
   
   
               1)
            
            
               Rådets direktiv 89/552/EØF af 3. oktober 1989 om samordning af visse love og administrative bestemmelser i medlemsstaterne vedrørende udøvelse af tv-radiospredningsvirksomhed, som ændret ved Europa-Parlamentets og Rådets direktiv 97/36/EF af 30. juni 1997, og navnlig artikel 3 heri, samt artikel 12 EF skal fortolkes således, at de ikke er til hinder for en medlemsstats foranstaltning som den i hovedsagen omhandlede, hvorefter tv-selskaber pålægges en forpligtelse til at afsætte 5 % af deres driftsindtægter til præfinansiering af europæiske spille- og tv-film, og nærmere bestemt at anvende 60 % af disse 5 % til produktioner, hvis originalsprog er et af de officielle sprog i denne medlemsstat.
            
         
               2)
            
            
               Artikel 87 EF skal fortolkes således, at en medlemsstats foranstaltning som den i hovedsagen omhandlede, hvorefter tv-selskaber pålægges en forpligtelse til at afsætte 5 % af deres driftsindtægter til præfinansiering af europæiske spille- og tv-film, og nærmere bestemt at anvende 60 % af disse 5 % til produktioner, hvis originalsprog er et af de officielle sprog i denne medlemsstat, ikke udgør statsstøtte til denne medlemsstats filmindustri.
            
         
      (1)  EUT C 155 af 7.7.2007.